<diacritize> Akara-oogun ni mi nitooto, onisegun ni baba ti o bi mi i se, babalawo si ni pelu, oogun kun inu ile wa de enu, bee ni nnkan abami n be ni koro iyara, egboogi nla n be loke aja, oniruuru ohun alaayye ni si n be ni agbala wa. Eni ti o ni warapa baba mi wo warapa fun un, eni ti o ni sobiya baba mi wo sobiya re san, oke aimoye awon adete ni oun si so di gbajumo ninuu ile wa. Baba mi fi iya je sanponna; o fi abuku kan oe-ile: o ba lakuregbe loruko je; inurirun di ero ehin; ori-fifo di eni kekere: ehin-didun ko le soro; iko ti sapamo; aran aya ba ese re soro; jedijedi dake mini-mini; iba n rin tironu-tironu; igbe orin dorikodo; kuruna n sokun;egbo n pose; ifon fa oju ro, otutu si n kaaanu. Asinwin obinrin n se faari; were okunrin n fa irungbon; aboyun n bimo pelu anfaani; abiyamo n rin tayo-tayo; awon oso n tuuba, awon aje n toro aforiji. Awon eleboloogun si n foribale niwaju baba mi. Iwo ore mi, gege bi mo ti so fun o ni ijo si ogbologboo aje ni iya mi. Oun a maa fo losan-an, oun a ma fo loru, oun a si maa fi agbari eniyan mu omi. Iya mi ti fi apa omode je akasu eko, oun ti fi eese agbalagba je iresi, oun si ti fi pari ereke gende wa gari mu. <yor>Àkàrà-oògùn ni mí nítòótọ, oníṣègùn ni bàbá tí ó bí mi í ṣe, babaláwo sì ni pẹlu, oògùn kún inú ilé wa dé ẹnu, bẹẹ ni nǹkan abàmì ń bẹ ní kọrọ iyàrá, egbòogi ńlá ń bẹ lóké àjà, onírúurú ohun alááyyè ní si ń bẹ ní àgbàlá wa. Ẹni tí ó ní wárápá bàbá mi wo wárápá fún un, ẹni tí ó ní sòbìyà bàbá mi wo sòbìyà rẹ sàn, ọkẹ àìmoye àwọn adẹtẹ ni òun sì sọ di gbajúmọ nínúu ilé wa. Bàbá mi fi ìyà jẹ ṣànpọnná; ó fi àbùkù kan òè-ilẹ: ó ba làkúrègbé lórúkọ jẹ; inúrírun di èrò ẹhìn; orí-fífọ di ẹni kékeré: ẹhìn-dídùn kò le sọrọ; ikọ ti sápamọ; aràn àyà bá ẹsẹ rẹ sọrọ; jẹdíjẹdí dákẹ mini-mini; ibà ń rìn tìrònù-tìrònù; ìgbẹ ọrìn doríkodò; kúrúnà ń sọkún;egbò ń pòṣé; ifọn fa ojú ro, otútù si ń káàánú. Asínwín obínrin ń ṣe fáàrí; wèrè ọkùnrin ń fá irùngbọn; aboyún ń bímọ pẹlú àǹfààní; abiyamọ ń rìn tayọ-tayọ; àwọn oṣó ń túúbá, àwọn àjẹ ń tọrọ àforíjì. Àwọn ẹlẹbọlóògùn sì ń foríbalẹ níwájú bàbá mi. Ìwọ ọrẹ mi, gẹgẹ bí mo ti sọ fún ọ ni ijọ sí ògbólógbòó àjẹ ni ìyá mi. Òun a máa fò lọsàn-án, òun a má fò lóru, òun a si máa fi agbárí ènìyàn mu omi. Ìyà mi ti fi apá ọmọdé jẹ àkàṣù ẹkọ, òun ti fi ẹesẹ àgbàlagbà jẹ ìrẹsì, òun si ti fi párì ẹrẹkẹ géńdé wa gàrí mu. 